0068.xml
سعید اجمل کے بغیر بھی پاکستانی ٹیم سیریز میں خطرناک حریف ثابت ہو گی،ڈیرن لیمن
دبئی ۔ 2 اکتوبر (اے پی پی) آسٹریلوی کرکٹ ٹیم کے کوچ ڈیرن لیمن نے کہا ہے کہ پاکستانی ٹیم سعید اجمل کے بغیر بھی خطرناک حریف ثابت ہو گی۔ گرین شرٹس کو پہلے ٹی ٹونٹی میچ میں زیر کر کے دورے کا شاندار طریقے سے آغاز کرنے کی کوشش کریں گے۔ آسٹریلیا اور پاکستان کے درمیان سیریز کا آغاز 5 اکتوبر کو پہلے ٹی ٹونٹی میچ سے ہو گا۔ سعید اجمل کے بغیر پاکستانی ٹیم کی یہ گزشتہ پانچ برسوں کے دوران پہلی سیریز ہو گی۔ اپنے ایک بیان میں ڈیرن لیمن نے کہا کہ متحدہ کی کنڈیشنز پاکستانی کھلاڑیوں کیلئے موزوں ہیں، اسلئے گرین شرٹس کو تمام سیریز میں شکست دینے کیلئے ٹیم کھلاڑیوں کو صلاحیتوں سے بڑھ کر کارکردگی دکھانا ہو گی، ہمیں یاد ہے کہ 2012ء میں متحدہ کے مقام پر ہی پاکستان نے اس وقت ٹیسٹ کی نمبر ایک ٹیم انگلینڈ کو ٹیسٹ سیریز میں شکست فاش سے دوچار کیا تھا اسلئے ہمارےکھلاڑیوں کو بھرپور مقابلے کیلئے تیار ہونا ہو گا۔
APP
02.10.14
0068p.xml
سعید اجمل کی غیر موجودگی کے باوجود پاکستانی تیم ایک سخت حریف ہے :ڈیرن پاکستان کی تاریخ ہے ، جب بھی ضرورت پڑی اس نے نئے ٹیلنٹ کو متعارف کرایا ہے
دبئی (سپورٹس ڈیسک)آسٹریلوی کعچ ڈیرن لیہمن نے کہا ہے کہ سعد اجمل کی غیر موجودگی کے باوجود پاکستان کی ٹیم ایک سخت حریف ہے کیونکہ پاکستان کی سرزمین نوجوان ٹیلنٹ سے بھری پڑی ہے۔دبئی میں ٹرینگ سیشن کے بعد صحافیوں سے گفتگو کرتے ہوئے آسٹریلوی کوچ لیہمن کا کہنا تھا کہ پاکستان کی تاریخ رہی ہے کہ جب بھی ضرورت پڑی اس نے نئے ٹیلنٹ کو متعارف کرایا ہے۔پاکستان کی ٹیم کے ساتھ کیا ہو رہا ہے انہیں اس سے کوئی پریشانی نہیں تاہم پاکستان نے ہر سیریز میں کئی اچھے کھلاڑیوں کو متعارف کرایا ہے اور اس سیریز میں بھی پاکستان کی جانب سے نوجوان ٹیلنٹ کو سامنے لایا جا سکتا ہے ۔ان کا کہنا تھا کہ دبئی کے گراؤنڈ پر پاکستان نے ہمیشہ اچھی کارکردگی کا مظاہرہ کیا ہے لہٰذا ہمیں پاکستان کے خلاف بہترین کھیل کا مظاہرہ کرنا ہو گا ۔آسٹریلوی ٹیم کی تیاریوں کے حوالے سے ایک سوال کے جواب میں لہیمن نے کہا کہ کھلاڑی یہاں کے گرم موسم کے ساتھ ہم آہنگ ہونے کے لئے بھر پور ٹرینگ کر رہے ہیں تاہم گرم موسم میں کرکٹ کھیلنا اچھا لگتا ہے اس لئے کھلاڑی خود کو فٹ رکھنے پر توجہ دے رہے ہیں ۔واضح رہے پاکستان اور آسٹریلیا کے درمیان سیریز کا آغاز واحد ٹی ٹونٹی سے ہو گا جو 5 اکتوبر کو متحدہ عرب امارات میں کھیلا جائے گا اس کے عللاوہ اس سیریز کے دوران 3 ون ڈے اور 2 ٹیست میچ بھی کھیلے جائیں گے۔
daily_insaf
03.10.14